नडेला ने अपने बचपन और पसंद से जुड़ी कई बातें शेयर कीं. उन्‍होंने कहा कि वे आज भी शिद्दत के साथ क्रिकेट को पसंद करते हैं और मैचों को फॉलो करते हैं. मौजूदा पीढ़ी के क्रिकेटरों में अपनी पसंद के बारे में बताते हुए सत्‍या ने कहा कि विराट कोहली बहुत स्‍पेशल हैं. आर अश्विन की वर्सेटेलिटी अद्भुत है. इसके साथ ही रोहित शर्मा की बल्‍लेबाजी करते देखना अच्‍छा लगता है. उनके कुछ शॉट्स और अंदाज वीवीएस लक्ष्‍मण की याद दिलाते हैं. जब वह खेलते हैं तो कई बार ऐसा लगता है कि अपने शॉट खेलने के लिए उनके पास भरपूर समय है.